**國家主義**（英文：Statism），喺政治學度係一種理論體系，主要係提倡國家政體有著嘅政治權威，有一定嘅法理基礎去干涉一啲社會層面。呢個體系入邊會包括經濟政策同社會政策，尤其係牽涉咗稅收同生產資料嘅方面。喺1850年代開始有咗呢個講法後，呢成套嘅概念體系，喺1930年代到1940年代嘅美國政壇度，係畀啲政客專家等等用得好多下。同國家主義相反嘅，就係國際主義、無政府主義幾個，呢幾個體系係完全抗拒，任何等級制嘅管治介入。

概覽
--

由於國家入邊意識嘅凝聚，令國家政府認為佢嘅國力係凌駕咗其他國家，就將主要嘅重心放喺鼓吹自身嘅成就，同追求自身嘅利益，而唔係放喺其他國家或超國家組織嘅成就同利益。呢個大概講咗國家主義嘅成因。

而國家主義具體細分，就包咗好多種嘅理念形態，由小政府主義到大政府主義都係。小政府主義係推崇用最細嘅管治政體嘅政治學理論，譬如係採用守夜人國家嘅模式，就係只用部隊、警察同法院去保證啲人，唔會被侵略、偷竊、違約、詐騙等嘅問題纏繞。呢個體系可能仲包埋消防局、監倉同其他嘅設施。福利國家就係國家主義入邊嘅另一種形式。極權主義就屬於當中推崇權力係要最大化、無係要所不包嘅政體形式。

集權主義嘅理念就係要有個強大而夠權威嘅政體，系統咁用法律或者權威，推行啲道德同文化嘅習慣。法西斯主義所支持嘅國家主義理念，係認為主權係由民族國家而唔係人民持有著，而啲個體同自治體。冚嘭唥就係為強化政權嘅力量、威信同福祉而存在嘅。呢個體系係否定咗個人主義，將個民族共同體當成係一個有機體，由最高領袖帶領著，充斥咗團結、力量同紀律嘅熏染。法西斯主義同某啲類型嘅社團主義，會係強調個社團組織、尤其係個政權集合體係佔咗絕對位置，而仲要偉大過組成咗佢嘅整體各部分，由此當中嘅個體係絕對要去服侍呢個政體。

經濟國家主義
------

經濟國家主義嘅注重觀點，係政權有著主要、必要同具法理嘅角色，去指點點樣搞成個主要嘅經濟活動。要造成呢個嘅狀態，係既可以用國有企業或其他政府機構嘅參與，同計劃經濟控制生產直接嚟實現。或者係間接透過經濟干預，同埋宏觀經濟度嘅規則去到干涉經濟。

### 國家資本主義

內文：國家資本主義
國家資本主義係資本主義嘅其中一種，特徵係喺資本、有償勞動力同市場分配有咗一定積累嘅經濟入邊，有著大量政府持有嘅營商實體，或者係成個經濟運行高程度由政權指點著。

喺一啲案例度，國家資本主義係指代好似統制咁嘅經濟政策，呢個喺20世紀下半葉以嚟嘅法國度存在過，到依家嘅中華人民共和國同星洲嘅經濟當中都有，佢哋啲政府係有份控股啲上市公司。而有啲學者都會將原東歐社會主義國家嘅經濟表現，當作國家資本主義嘅一種形式。

### 經濟干預主義

內文：經濟干預主義
喺市場經濟 入邊，係政府有著大量嘅干預、訂立規例或者係施加影響力喺市場運作度，有時就會用呢種理論做佢嘅定義。有著好多干預參與咗嘅市場經濟，有陣時就會稱之為混合經濟。經濟干預主義係主張，喺資本主義經濟嘅框架入邊，國家政府有著一定法理或必要嘅角色，去干預成個市場運作，規管返私營部門產業過度嘅發展，仲有代替市場、提供或者補水啲市場供唔足嘅產品同服務。

### 國有社會主義

內文：國有社會主義
國有社會主義主要係指，以國有企業做啲產業、以政府計劃控制啲資源分配嘅社會主義模式。呢個概念係經常用嚟指代原共產主義國家嘅蘇聯式經濟模式。喺一啲案例度，國有社會主義同國家資本主義係可以換著嚟，去形容蘇聯式經濟，因為原本蘇聯嘅經濟模式，實際嘅產生條件就係政府計劃主導嘅資本分配同社會等級化。

政治上，國有社會主義理論係經常俾用去專登設計，一切嘅社會主義政治理論或者行動，用去保社會主義革命有得成功。呢啲係用去支持返政府權力喺社會主義建設入邊嘅使用， 或支持返政體必須夠認受性嘅信念。多數時會係用呢個概念，嚟形容啲好撐一黨專政、奉行馬列主義嘅社會主義人士。

史中嘅表現
-----

歷史度國家主義嘅兩個高潮，係採行高度集中嘅計劃經濟嘅法西斯主義、大日本帝國（以本土為中心嘅神道）、納粹德國嘅納粹主義，同蘇聯做代表嘅共產主義，到依家嘅世界各國，仲有唔同程度咁存在著。唔少嘅歐洲國家就採用咗混合經濟體制（10-45%嘅公有制），而新加坡係有六成嘅國內生產總值來自政府相關嘅企業。喺中國大陸，八成嘅國內生產總值係來自國有企業。

批駁嘅觀點
-----

姑唔論政治學範疇度有超多對政權嘅生態同權利嘅疑問，西方文明入邊針對著國家主義嘅懷疑論，喺啟蒙運動發展嘅哲學思想度係根深蒂固嘅。約翰洛克喺光榮革命前後所發表嘅文章，係好大影響咗現代人嘅睇法，尤其係《關注寬容嘅信》(A Letter Concerning Toleration，1667)、《政府論》(Two Treatises of Government，1689)、 《人類理解論》(An Essay Concerning Human Understanding，1690)呢幾個。喺1689嘅文章度，佢奠定咗自由主義理論嘅基礎，即係話咗，人權喺政府之前經已存在咗; 講到政府嘅宗旨係要保護個人同財產權利; 講到政府一旦子唔咁做，人民係可以正式咁終結呢個政府; 仲有講到最好嘅保護權利嘅形式，係一個有著選舉正式代表嘅政府機構。

睇埋
--

|  |
| --- |
| 搵更多有關**國家主義**喺維基媒體兄弟計劃嘅嘢 |
| 搵維基辭典 | 維基辭典嘅字詞解釋 |
| 搵同享 | 維基同享嘅媒體 |
| 搵維基新聞 | 維基新聞嘅新聞故事 |
| 搵維基語錄 | 維基語錄嘅名言 |
| 搵維基文庫 | 維基文庫嘅原始文獻 |
| 搵維基書本 | 維基書本嘅教科書 |
|
| 搵維基學府 | 維基學府嘅學習資源 |
|
|
|
|
|

* 民族主義（Nationalism）
* 愛國主義

參考
--

1. 1 2  Bakunin, Mikhail (1990). *Statism and Anarchy*. Cambridge: Cambridge University Press. ISBN 978-0-521-36182-8.
2. 1 2  Cudworth, Erika (2007). *The Modern State: Theories and Ideologies*. Edinburgh University Press. ISBN 978-0-7486-2176-7.
3. ↑  Barrow, Clyde W. (1993). *Critical Theories of State: Marxist, Neo-Marxist, Post-Marxist*. University of Wisconsin Press. ISBN 0-299-13714-7.
4. ↑  Kvistad, Gregg (1999). *The Rise and Demise of German Statism: Loyalty and Political Membership*. Providence [u.a.]: Berghahn Books. ISBN 978-1-57181-161-5.
5. ↑  Levy, Jonah D. (2006). *The State After Statism: New State Activities in the Age of Liberalization*. Cambridge, Massachusetts: Harvard University Press. p. 469. ISBN 978-0-674-02276-8.
6. ↑  Obadare, Ebenezer (2010). *Statism, Youth, and Civic Imagination: A Critical Study of the National Youth Service Corps Programme in Nigeria*. Dakar, Senegal: Codesria. ISBN 978-2-86978-303-4.
7. ↑  Craig, Edward, 編 (31 March 2005). "Anarchism". *The Shorter Routledge Encyclopedia of Philosophy*. ISBN 978-0-415-32495-3. `{{cite book}}`: Invalid `|ref=harv` (help)
8. ↑  Machan, Tibor (2002). "Anarchism and Minarchism: A Rapprochement". *Journal Des Economistes et Des Etudes Humaines*. **12**: 569–588. ISSN 1145-6396.
9. ↑  Block, Walter (2007). "Anarchism and Minarchism; No Rapprochement Possible: Reply to Tibor Machan". *The Journal of Libertarian Studies*. **21** (1): 61–90. ISSN 0363-2873.
10. ↑  Long, Roderick T. (2008). *Anarchism Minarchism: Is a Government Part of a Free Country?*. Aldershot, England: Ashgate. ISBN 978-0-7546-6066-8.
11. ↑  Parker, Martin (2010). *The Dictionary of Alternatives Utopianism and Organisation*. London, England: Zed. ISBN 978-1-84972-734-1.
12. ↑  Friedrich, Carl (1974). *Limited Government: A Comparison*. Englewood Cliffs, New Jersey: Prentice-Hall. ISBN 978-0-13-537167-1. OCLC 803732.
13. ↑  Marx, Herbert (1950). *The Welfare State*. New York City, New York: Wilson.
14. ↑  Arendt, Hannah (1966). *The Origins of Totalitarianism*. New York City, New York: Harcourt Brace & World.
15. ↑  Cernak, Linda (2011). *Totalitarianism*. Edina, Minnesota: ABDO. ISBN 978-1-61714-795-1.
16. ↑  Friedrich, Carl (1964). *Totalitarianism*. New York City, New York: Grosset & Dunlap.
17. ↑  Gleason, Abbott (1995). *Totalitarianism*. Oxford, England: Oxford University Press. ISBN 978-0-19-505017-2.
18. ↑  Schapiro, Leonard (1972). *Totalitarianism*. New York City, New York: Praeger.
19. ↑  "authoritarian". Dictionary.com, LLC. 9 October 2013. 喺22 May 2015搵到.
20. ↑  West, Robin (1988). "The Authoritarian Impulse in Constitutional Law". Georgetown University Law Center. 喺22 May 2015搵到.
21. 1 2  Rocco, Alfredo (1926). "The Political Doctrine of Fascism". Carnegie Endowment For International Peace. 喺22 May 2015搵到.
22. ↑  Jones, R. J. Barry (2001). "Statism". *Routledge Encyclopedia of International Political Economy* (1st ed.). **3**. New York City, New York: Taylor & Francis. Print.
23. ↑  Musacchio, Aldo (2012). *Leviathan in Business: Varieties of State Capitalism and Their Implications for Economic Performance*.
24. ↑  Michie, Jonathan (January 1, 2001). *Reader's Guide to the Social Sciences*. Routledge. p. 1595. ISBN 978-1579580919. State capitalism has inconsistently been used as a synonym for 'state socialism', although neither phrase has a stable denotation.
25. ↑  Badie, Bertrand; Berg-Schlosser, Dirk; Morlino, Leonardo (2011). *International Encyclopedia of Political Science*. SAGE Publications. p. 2459. ISBN 978-1412959636. The repressive state apparatus is in fact acting as an instrument of state capitalism to carry out the process of capital accumulation through forcible extraction of surplus from the working class and peasantry.
26. ↑  Boaz, David (2010). *The Libertarian Reader: Classic and Contemporary Writings from Lao Tzu to Milton Friedman*. Simon & Schuster. p. 123. ISBN 1439118337. ISBN 9781439118337.